Source: https://www.clujust.ro/sintagma-neconstitutionala-intr-un-articol-din-legea-darii-plata-urmeaza-si-alte-decizii-ale-ccr/
Timestamp: 2019-12-09 02:23:09+00:00

Document:
Sintagmă neconstituțională într-un articol din Legea dării în plată. Urmează și alte decizii ale CCR - CLUJUST
Acasă » JURIDICE-LEGISLAȚIE » Sintagmă neconstituțională într-un articol din Legea dării în plată. Urmează și alte decizii ale CCR
Sintagmă neconstituțională într-un articol din Legea dării în plată. Urmează și alte decizii ale CCR
CluJust 25/10/2016 JURIDICE-LEGISLAȚIE Spune-ți părerea!
Una caldă, una rece: Curtea Constituțională a României a admis, astăzi, două excepții privitoare la Legea dării în plată (77/2016) și a respins două excepții. O sintagmă din articolul 11 a fost declarată neconstituțională. Pe rolul CCR mai sunt multe dosare cu excepții de neconstituționalitate la aceeași lege.
2. A admis excepția și a constatat că prevederile din art.11 teza întâi, raportate la art.3 teza a doua, art.4, art.7 şi art.8 din Legea nr.77/2016 privind darea în plată a unor bunuri imobile în vederea stingerii obligaţiilor asumate prin credite, sunt constituționale în măsura în care instanța judecătorească verifică condiţiile referitoare la existenţa impreviziunii.
”Declararea ca neconstituţională a sintagmei „precum şi din devalorizarea bunurilor imobile” (menţionată la pct.1) din art.11 teza întâi din Legea nr.77/2016 a avut în vedere faptul că devalorizarea bunurilor imobile nu este incidentă, în raport de obiectul contractelor de credit (sume de bani).
Respingerea, ca inadmisibilă, a prevederilor menţionate la pct.3 a avut în vedere faptul că toate dosarele în care au fost invocate excepţiile de neconstituţionalitate vizează contracte de credit încheiate între anii 2007-2009, şi anume sub regimul Codului civil din 1864, astfel că aceste prevederi nu au legătură cu soluţionarea cauzelor, fiind incident art.29 alin.(1) din Legea nr.47/1992 privind organizarea şi funcţionarea Curţii Constituţionale.”, se arată în comunicatul CCR.
Curtea s-a pronuntat pe 25 de dosare si a amanat o decizie pentru alte opt pe data de 27 octombrie. De asemenea, alte sute de cauze sunt în așteptare.
„Dupa analize repetate si foarte aprofundate, am primit pana acum peste 700 de cauze de la banci sau de la debitori, dintre care pentru 581 suntem abia in faza de rapoarte. Pentru astazi ne-am pronuntat asupra unui calup de 25 de dosare, pentru 8 dosare am amanat pronuntarea pe 27 octombrie, dar acolo se vor regasi multe dintre concluziile pe care le-am adoptat astazi”, a explicat presedintele CCR, Valer Dorneanu, citat de news.ro.
Vezi aici sesizările trimise la CCR de la Judecătoria Cluj-Napoca.
Anterior Liceeni și studenți în vizită la Curtea de Apel Cluj, de Ziua Europeană a Justiție Civile FOTO
Următor Două absolvente de Drept din Cluj au luat nota maximă la cea mai temută probă de la INM

References: CCR 
 CCR

 CCR

 articolul 11
 CCR 
 CCR